kardosdrur/scandi-wiki huggingface dataset:
Daniel Frederik Petersen

Johan Daniel Frederik Petersen (21. december 1757 i Christiania – 24. september 1816 sammesteds) var en dansk-norsk officer og medlem af Rigsforsamlingen på Eidsvoll.

Petersen blev født i Christiania, hvor faderen var zahlkasserer. Han blev officer i 1783 og var derefter i tjeneste for Preussen. Derefter fortsatte han i tjenesten for Danmark-Norge og blev premierløjtnant i Slesvigske Infanteriregiment i 1783. Han steg i graderne til kaptajn ved Norske Jægerkorps i 1788 og blev major i 2. akershusiske Infanteriregiment i 1801. I 1807 blev Petersen forfremmet til oberstløjtnant. Han blev oberst og kommandør for Søndenfjeldske gevorbne Infanteriregiment i 1810 og stationeret i Frederikshald. Under krigen med Sverige sommeren 1814 deltog han, nu som generalmajor og vicekommandant, i forsvaret af fæstningen Frederiksten. Samme år tog han afsked fra tjenesten. Inden da var han blevet dansk kammerherre.

Petersen var i foråret 1814 1. deputeret for Søndenfjeldske Infanteriregiment ved Rigsforsamlingen på Eidsvoll. Han var medlem af konstitutionskomitéen og hørte til Selvstændighedspartiet.

24. maj 1791 ægtede han i Vor Frue Kirke i København Henriette Frederikke Skeel (28. oktober 1770 i København - 13. januar 1851), datter af gehejmestatsminister Jørgen Erik Skeel og Anne Dorothea Ahlefeldt. Indtil da havde hun været indskrevet i Roskilde adelige Jomfrukloster.

Kilder og eksterne henvisninger 
 Daniel Frederik Petersen i Store Norske Leksikon

Eidsvollmænd
Generalmajorer fra Danmark
Personer fra Oslo
Nordmænd i 1700-tallet
Nordmænd i 1800-tallet
Kammerherrer fra Danmark
Per Nilsson (fodboldspiller)

Per Jörgen Nilsson (født 15. september 1982 i Härnösand) er en tidligere svensk fodboldspiller. Han har tidligere spillet for FC København i Superligaen, Hoffenheim og FC Nürnberg i Tyskland og Odd Grenland i Norge.

Referencer

Eksterne henvisninger 
 Per Nilssons officielle blog
 Per Nilsson på svenskfotboll.se
 Per Nilsson på nor.worldfootball.net
 Per Nilsson på nationalfootballteams.com
 Per Nilsson på footballdatabase.eu
 Per Nilsson på football-lineups.com

Fodboldspillere fra GIF Sundsvall
Fodboldspillere fra Odds BK
Fodboldspillere fra Sverige
Fodboldspillere fra TSG 1899 Hoffenheim
Fodboldspillere fra 1. FC Nürnberg
Fodboldspillere fra FC København
Forsvarsspillere (fodbold)
Friedrich Ludwig Ernst von Bülow

Friedrich Ludwig Ernst rigsfriherre von Bülow (marts 1738 i Lüneburg – 10. september 1811 i Reinhardtsgrimma ved Dresden) var en dansk diplomat, far til Conrad Christian von Bülow.

Han var søn af landråd i Lüneburg Georg Wilhelm friherre von Bülow til Göddenstädt, som han senere arvede, og Eleonore Charlotte von Grote. I sin tidlige ungdom kom han til det danske hof, blev generaladjudant og staldmester 1768, Ridder af Dannebrog 1769, var 1773 jægermester i Oldenborg og Delmenhorst, blev 1789 udnævnt til gesandt ved hoffet i Portugal, men afgik ikke hertil, blev 1792 gesandt ved det kursachsiske hof, 1793 gehejmeråd, tilbagekaldt 1798. To år senere blev han beskikket til gesandt ved hoffet i Neapel, men da han ytrede ønske om ikke at afgå hertil, blev han atter, 1801, gesandt i Dresden, hvor han døde 10. september 1811. Han var også kammerherre. Og 9. januar 1767–1773 var han Ordførende Logemester i Zorobabel og Frederik til det kronede Haab, hvor han efterfulgte Gregorius von Brügmann.

10. december 1762 havde han i Christiansborg Slotskirke ægtet Anna Sophie komtesse Danneskiold-Laurvig (19. februar 1745 i København - 3. november 1787 i Altona), datter af grev Christian Conrad Danneskiold-Laurvig.

Kilder 

 
 Johan Daniel Timotheus Manthey, Ridderes Levnetsløb, 1809-17.
 Danmarks Adels Aarbog 1937.
 Liste over de Ordførende Mestere i norsk Wikipedia

Friedrich Ludwig Ernst
Gesandter fra Danmark
Gehejmeråder fra Danmark
Riddere af Dannebrog (1671-1808)
Staldmestre fra Danmark
Jægermestre fra Danmark
Friherrer fra Tyskland
Kammerherrer fra Danmark
Godsejere fra Tyskland
Conrad Christian von Bülow

Conrad Christian rigsfriherre von Bülow (døbt 5. oktober 1768 i København – 1819) var en dansk diplomat.

Han var søn af gesandt, rigsfriherre Friedrich Ludwig Ernst von Bülow og Anna Sophie født komtesse Danneskiold-Laurvig. Fra 1786 til 1789 gennemgik han Gymnasium Christianeum i Altona og blev i 1788 immatrikuleret ved universitet i Kiel. 1790 studerede han politisk videnskab og fra 1790/91 jura og var formodentlig elev af Johann Carl Tutenberg. Han døde som dansk kammerherre og chargé d'affaires ved hoffet i Neapel.

Han arvede godserne Göddenstätt og Halb-Abbensen efter sin fader. Efter hans død 1819 gik de til broderen Friedrich Ernst von Bülow (1771-1834).

Bülow havde også stor interesse for naturvidenskaberne og astronomien.

Kilder 
 Hans-Joachim Heerde: Das Publikum der Physik: Lichtenbergs Hörer, Göttingen: Wallstein Verlag 2006, s. 141. 

Conrad Christian
Diplomater fra Danmark
Friherrer fra Tyskland
Tyskere i 1700-tallet
Tyskere i 1800-tallet
Kammerherrer fra Danmark
Godsejere fra Tyskland
Personer fra København
Hardy-Weinberg-ligevægt

Hardy-Weinberg-ligevægten (også kaldet -loven eller -fordelingen) er en model for fordelingen af genotyper givet frekvenserne af forskellige alleler. Ligevægten optræder, når man gør en række forenklende antagelser. Den benyttes ofte som samligningsgrundlag. Hvis Hardy-Weinberg-modellens forudsigelser ikke er opfyldt, må en eller flere af forudsætningerne være overtrådt.

Modellen 
I modellen antages:
 Arten er diploid.
 Tilfældig parring, dvs., at forældrene til alle individer er tilfældigt udvalgt fra den foregående generation.
 Uendelig populationsstørrelse; i praksis kræves, at man kan se bort fra genetisk drift.
 Ingen migration, så næste generations genetiske sammensætning afspejler foregående generations genetiske sammensætning
 Ingen selektion, så den næste generation har samme genetiske sammensætning som foregående generation.
 Ikke-overlappende generationer.
 Ingen mutation.
Forskellige kilder formulerer forudsætningerne lidt forskelligt.

Hardy-Weinberg-proportioner 

Hvis forudsætningerne i Hardy-Weinberg-ligevægten er opfyldt, er frekvenserne af genotyperne nemme at forudsige givet allelfrekvenserne. 

For tilfældet med to alleler A og a hhv. med frekvenserne p og q (p+q=1), forventes følgende frekvenser:

Denne frekvensfordeling kaldes Hardy-Weinberg proportioner. Det, at en populations genotypesammensætning er i Hardy-Weinberg proportioner, er ikke i sig selv nok til at sige, at forudsætningerne for Hardy-Weinberg Ligevægten er opfyldt. Men på den anden side gælder det, at hvis der konstateres en afvigelse fra Hardy-Weinberg proportionerne, så er en eller flere af forudsætningerne for Hardy-Weinberg Ligevægten overtrådt.

Afvigelser fra Hardy-Weinberg-proportioner 
Afvigelser fra Hardy-Weinberg-proportionerne måles ved koefficienten F, som måler underskuddet af heterozygoter. Allelfrekvensen p for en allel A findes som den observerede andel af alle gener, som tilhører A-allelen. Under antagelse af Hardy-Weinberg proportionerne findes da som He=2p(1-p)=2pq. Den observerede andel af heterozygoter betegnes Ho. Underskuddet af heterozygoter findes da som:
.
F er maksimalt 1, når der slet ikke observeres nogen heterozygoter. Under visse omstædigheder kan F blive negativ.

Test for Hardy-Weinberg-proportioner 
For at undersøge, om en observeret genotypefordeling kan være fra en population i Hardy-Weinberg-proportioner, foretages normalt en χ2-test med 1 frihedsgrad. Grunden til, at der kun er 1 frihedsgrad, er, at allelfrekvensen p estimeres fra data.

Kildehenvisninger 

Genetik
Evolution
Populationsdynamik
Mexico ved sommer-OL 1900

Mexico deltager i Sommer-OL 1900. 4 sportsudøvere, alle mænd deltog i sportsgrenen Polo under Sommer-OL 1900 i Paris. Mexico kom på en tyvende plads med en bronzemedalje.

Medaljer

Medaljevindere

Kilder

Links 
 officielle OL rapporter  
 den internationale olympiske komites database for resultater under OL 

Lande ved sommer-OL 1900
1900
Spanien ved sommer-OL 1900

Spanien deltager i Sommer-OL 1900. 8 sportsudøvere, alle mænd deltog i 8 sportsgrene under Sommer-OL 1900 i Paris. Spanien kom på en fjortende plads med en guldmedalje.

Medaljer

Medaljevindere

Kilder

Links 
 http://www.aafla.org/5va/reports_frmst.htm 
 Den internationale olympiske komites database for resultater under OL 

Lande ved sommer-OL 1900
1900
Frederik Danneskiold-Samsøe (1916-1994)

Niels Frederik Kjeld Viggo Danneskiold-Samsøe (født 3. august 1916 på Klosterskov, død 24. februar 1994 i Horslunde) var en dansk godsejer, kammerherre og hofjægermester. Han blev tiltalt som Hans Excellence (H.E.) Niels Frederik Kjeld Viggo greve Danneskiold-Samsøe.

Han var søn af Viggo greve Danneskiold-Samsøe (1874-1936) og Bodil Maria Stella Lindholm (1890-1934) og blev skovfogedelev i Gribskov. Han var fra 1944 ejer af Floes Skov i Virring Sogn, Randers Amt, fra 1945 skovrider på skovridergården Søgaard i Vesterborg Sogn og fra 1952 proprietær på Gabrielsminde i Græshave Sogn. Fra 1953 til 1975 ejede han sammen med sin hustru Øllingsø.

Frederik Danneskiold-Samsøe var passioneret jæger både i Danmark og udlandet og skød i sin levetid 1.146 bukke. Cirka 200 af disse hænger på Hotel Skovridergaarden i Nakskov, mens et tilsvarende antal bukke hænger hos en af grevens sønner. De resterende findes på Øllingsø.

Den 26. oktober 1944 ægtede han Lykke Wilhjelm til Ravnsbygård og Øllingsø (26. oktober 1918 i Gentofte - 10. september 1998 på Øllingsø), datter af godsejer Lauritz Wilhjelm til Øllingsø og Ingeborg Muus.

Kilder 
 Danmarks Adels Aarbog 1991-1993, s. 143.
 Krogsgaards slægtssider 
 Hannets slægtssider 

Frederik 2
Kammerherrer fra Danmark
Hofjægermestre fra Danmark
Grever fra Danmark
Danskere i 1900-tallet
Personer fra Lolland
Godsejere fra Danmark
Forstmænd fra Danmark
Christopher Lütken

Christopher Lütken er navnet på flere personer:

 Christopher Lütken (søofficer) (1782-1857) – dansk søofficer
 Christopher Lütken (forstmand) (1826-1906) – dansk forstmand
Sædding Strand Mellemfyr

Sædding Strand Mellemfyr (tidligere Sædenstrand Bagfyr) er et ledefyr beliggende i Sædding i Esbjerg. Fyrtårnet er det andet ældste jernfyr i Danmark og er en af de fredede bygninger i Esbjerg Kommune. Fredningen kom dels i stand grundet jerntårnets alder og dels, fordi typen ikke er særlig udbredt i Danmark.

Tårnet er blevet forbedret flere gange. Blandt andet i 1910, hvor der blev installeret en blaugasbrænder.

Referencer 

Fyrtårne i Danmark
Fredede bygninger, konstruktioner og anlæg i Esbjerg Kommune
Fredede industribygninger og tekniske anlæg i Danmark
Holger Prytz

Holger Prytz er navnet på flere personer:

 Holger Prytz (officer) (1848-1930) – dansk officer
 Holger Prytz (grosserer) (1889-1961) – dansk grosserer og dommer
Hundestørrelser

{{Hundeserien | billede =Big and little dog 1.jpg
| billedetekst           =Chihuahua og grand danois er henholdsvis en af verdens mindste og største hunderacer.
}}Hundestørrelser' er et begreb som gerne bruges til at beskrive hundes størrelse (vægt) i generelle sammenhæng, fra de mindste til de største hunderacer. Mange racer har imidlertid en vægt som går på tværs af vægtklasserne. Da bruges begge, eksempelvis lille-mellem eller mellemstor. Vægtklasserne gælder den typiske vægt på hver enkelt hunderace.

 Kilde 
 Artiklen er delvis en oversættelse fra Wikipedia på Norsk (bokmål).''

Størrelser
Per Nilsson

Per Nilsson kan referere til:

 Per Nilsson (gymnast) (1890–1964) - svensk gymnast
 Per Nilsson (fodboldspiller) (født 1982) - svensk fodboldspiller
 Per Nilsson (musiker) - i bandet Scar Symmetry and Kaipa
 Per Nilsson (forfatter) (født 1954) - svensk forfatter
United Kennel Club

United Kennel Club (UKC) blev grundlagt i 1898 i USA og er en af USA's kennelklubber, men er ikke tilsluttet FCI. Klubben har sit eget system og sine egne standarder for de racer den anerkender, som pr. 2005 var i overkant af 300 forskellige. De har i snit ca. 250.000 registreringer i året, og udgiver i tillæg 3 forskellige tidsskrifter. Klubben fordeler racerne i 8 grupper.

Grupper 
 Companion breeds
 Guardian dogs
 Gun dogs
 Herding dogs
 Northern breeds
 Scenthounds
 Sighthounds and Pariahs
 Terriers

Ekstern henvisning 
 United Kennel Club

Referencer 

Hundeforeninger
Etableret i 1898
Kennelklubber
Canadian Kennel Club

Canadian Kennel Club (CKC) blev grundlagt i 1888 i Canada og svarer til Dansk Kennel Klub i Danmark, men er ikke tilsluttet FCI.Klubben, som anerkender lidt over 160 hunderacer, organiserer omkring 25 000 medlemmer og ca. 700 raceklubber i hjemlandet. Gennem Apex Publishing Limited, et datterselskab, udgiver klubben også tidsskriftet «Dogs in Canada Magazine». Klubben klassificerer racerne i 7 grupper.

Grupper 
 Sporting dogs
 Hounds
 Working dogs
 Terriers
 Toys
 Non-Sporting
 Herding

Ekstern henvisning 
 Canadian Kennel Club

Kilde
Artiklen er delvis en oversættelse fra Wikipedia på Norsk (bokmål).

Hundeforeninger
Etableret i 1888
Kennelklubber
Regionshospitalet Silkeborg

Regionshospitalet Silkeborg er et hospital, som siden 2011 indgår i Hospitalsenhed Midt, der også består af regionshospitalerne i Viborg og Skive samt Hammel Neurocenter. I Silkeborg er der 1.290 ansatte (2013), imens Hospitalsenhed Midt samlet har 4.300 ansatte og dermed er den næststørste hospitalsenhed i Region Midtjylland.

Referencer 

Hospitaler i Region Midtjylland
Bygninger, konstruktioner og anlæg i Silkeborg
Hospitalsenheder i Region Midtjylland

Liste over Hospitalsenheder i Region Midtjylland giver et overblik over de hospitalsaktiviteter, som Region Midtjylland siden sin oprettelse i 2006/07 har samlet i fem hospitalsenheder, der er struktureret omkring fem hospitaler med akutfunktioner. Oprettelsen af hospitalsenhederne har fastholdt decentrale regionshospitaler, men lægger på længere sigt op til samlingen af hospitalsaktiviteter på færre enheder, bl.a. gennem hospitalsudvidelser og -byggerier i Skejby, Gødstrup og Viborg. Oprettelsen af hospitalsenhederne er sket gennem en løbende proces. Hospitalsenheden Vest eksisterede eksempelvis allerede som organisation i det tidligere Ringkøbing Amts tid og er blevet videreført i Region Midtjylland, imens forløberen for Hospitalsenhed Midt blev oprettet i 2003 som Sygehus Viborg (bestående af sygehusene i Viborg, Skive og Kjellerup) og senere sammenlagdes med regionshospitalerne i Silkeborg og Hammel i 2011. Processen mod de øvrige hospitalsenheder blev først igangsat efter Region Midtjyllands oprettelse.

Ved siden af de somatiske hospitalsenheder ovenfor fungerer Regionspsykiatrien i Region Midtjylland som en selvstændig hospitalsenhed med fem behandlingssteder under sig jf. tabellen nedenfor.

Se også 
Region Midtjylland

Hospitaler i Danmark

Sygehus

Kilder 

Hospitaler i Region Midtjylland
Ernest Danneskiold-Samsøe

Hans Excellence (H.E.) Christian August Frederik Charles Ernest George greve Danneskiold-Samsøe (3. juni 1840 i København – 10. januar 1908 sammesteds) var en dansk godsejer, bror til Christian Danneskiold-Samsøe.

Han var søn af overdirektør og lensgreve Christian Conrad Sophus Danneskiold-Samsøe og hustru født Lady Elisabeth Brudenell-Bruce. Ved faderens død i 1886 arvede han landstedet Enrum samt Holmegaard Gods og Glasværk, som han drev til sin død. Han blev 1869 hofjægermester og overtog 1873 forpagtningen af Hesede under Gisselfeld og varetog den til sin død. Da Ernest Danneskiold-Samsøe var ugift, gik Holmegaard til brodersønnen Aage Danneskiold-Samsøe.

Han er begravet i parken ved Gisselfeld.

Kilder 
 Danmarks Adels Aarbog 1929.

Ernest
Godsejere fra Danmark
Hofjægermestre fra Danmark
Grever fra Danmark
Personer fra København
Danskere i 1800-tallet
Danskere i 1900-tallet
Fabrikanter fra Danmark
Alkylhalid

Alkylhalider (nogle gang omtalt som halogenoalkaner eller haloalkaner) er en gruppe af kemiske forbindelser der består af alkaner med en eller flere halogener. De er en undergruppe af den mere generellegruppe af carbonhalider, selvom der ofte ikke bliver gjort nogen forskel. Alkylhalider bliver brugt til mange kommercielle formål, og kendes derfor under mange forskellige kemiske og kommercielle navne. Det bliver benyttet til flammehæmmere, ildslukkere, kølemiddel, solventer, drivmidler og lægemidler. Som følge af den udprægede brug af stofgruppen har mange alkylhalider vist sig at være forurenende og giftige. Eksempelvis har det vist sig at chlorofluorocarbon (CFC-gas) at ozonhuller. Methylbromid er en kontroversiel desinfektionsmiddel. Kun alkylhalider, der indeholder chlor, brom og iod er en trussel mod ozonlaget, men flygtige fluorerede alkylhalider bidrager måske til drivhusgasser. Methyliodid, som er et naturligt forekommende stof, har ingen effekt på ozonhuller, og United States Environmental Protection Agency har kategoriseret det som ikke-ozonhulsfremmende. Alkylhalider har den generelle formel "RX", hvor R er en alkyl g X er et halogen (F, Cl, Br, I).

Alkylhalider har været kendt i flere hundrede år. Chloroethan blev produceret syntetisk ie 1400-tallet. en systematisk syntese af disse forbindelser udvikledes i 1800-tallet i takt med udviklingen af organisk kemi og forståelsen af alkaners struktur. Der blev udviklet metoder til selektiv fremstilling af C-halogenforbindelser. Dette indbefattede især alsidige metoder til at addition af halogener til alkener, hydrohalogenering af alkener og omdannelse af alkohol til alkylhalider. Disse metoder er så pålidelige og lette at implementere at alkylhalider blev billigt tilgængeligt i industriel kemi, fordi halidet kunne blive videre erstattet med andre funktionelle grupper.

Mens de fleste alkylhalider er produceret af mennesker, findes der også ikke-kunstige kilder på Jorden, hovedsageligt gennem enzym-mediatsyntese af bakterier, svampe og især makroalger. Mere end 1.600 halogenerede organiske forbindelser er blevet identificerede med bromoalkaner som det mest almindelige alkhylhalid. Bromerede organiske forbindelser spænder over biologisk produceret methylbromid til ikke-alkan aromater og umættedes forbindelser (indoler, terpener, acetogeniner og phenoler.). Halogenerede alkaner i landlevende planer er mere sjældne, men findes dog som f.eks. fluoreddikesyre produceret som gift fra mindst 40 kendt arter af planter. Specifik dehalogenaseenzymer i bakterier, som fjerner halogener fra alkylhalider, kendes også.

Referencer 

Kemiske forbindelser
Frederik Sophus Christian Ludvig Danneskiold-Samsøe

Hans Excellence (H.E.) Frederik Sophus Christian Ludvig greve Danneskiold-Samsøe (6. april 1864 på Ulriksholm – 11. juli 1944 i Fribourg, Schweiz) var en dansk embedsmand, bror til Axel Edzard Ernest Danneskiold-Samsøe.

Han var søn af grev Frederik Vilhelm Steen Danneskiold-Samsøe og hustru født komtesse Holstein, blev 1883 student fra Odense Katedralskole, 1890 cand.jur. og 1894 assistent i Landbrugsministeriet. Han blev 1903 fuldmægtig og tillige ekspeditionssekretær. 28. januar 1922 blev han Ridder af Dannebrog. Han fik 1. september 1927 afsked efter ansøgning og bosatte sig i Bregenz ved Bodensøen. Han døde i Schweiz.

20. september 1906 ægtede han i Søllerød Kirke Marie Charlotte Kaufmann (21. februar 1880 i København - 16. juli 1970).

Kilder 
Danmarks Adels Aarbog 1929.

Frederik Sophus Christian Ludvig
Grever fra Danmark
Personer fra Fyn
Jurister fra Danmark
Embedsmænd fra Danmark
Riddere af Dannebrog
Danskere i 1800-tallet
Danskere i 1900-tallet
Studenter fra Odense Katedralskole
Axel Edzard Ernest Danneskiold-Samsøe

Hans Excellence (H.E.) Axel Edzard Ernest greve Danneskiold-Samsøe (4. august 1871 på Ulriksholm – 7. december 1925) var en dansk officer og historiker, bror til Frederik Sophus Christian Ludvig Danneskiold-Samsøe.

Han var søn af grev Frederik Vilhelm Steen Danneskiold-Samsøe og hustru født komtesse Holstein, blev 1890 student fra Schneekloths Skole og tog 1891 filosofikum.

Danneskiold-Samsøe blev 1897 sekondløjtnant ved 5. Regiment. Fra 1899 til 1904 studerede han i Berlin og Leipzig og tog ved sidstnævnte universitet den filosofiske doktorgrad. Han dyrkede fortsat historiske studier 1904-08 i London, 1908-14 i Dresden, men rejste ved krigens udbrud i 1914 hjem og meldte sig til tjeneste.

Han blev 1914 løjtnant af reserven ved 6. Regiment, 1915 kaptajn af reserven og ansat ved 36. Bataljon, rejste 1916 til Østrig for at tilse lejre med russiske krigsfanger, rejste i maj 1917 til Rusland for at tilse lejre med østrigske krigsfanger og vendte tilbage i maj 1918. Han blev stillet til rådighed for overkommandoen og ansattes i lejren på Amager med engelske krigsfanger. Han tog fra 1919 ophold på Ulriksholm, hvor hans mor havde levet som enke siden 1895.

Han var dekoreret med Dansk røde Kors' Mindetegn for Krigsfangehjælp 1914-19, Østrigs Røde Kors-medalje, Preussens Røde Kors-medalje samt var Officer of the Order of the British Empire (OBE).

3. marts 1906 ægtede han i London Frances Sybil Iles Gordon (9. juli 1878 i London - 5. juni 1965).

Kilder 
Danmarks Adels Aarbog 1929.

Axel Edzard Ernest
Grever fra Danmark
Personer fra Fyn
Historikere fra Danmark
Officerer fra Danmark
Danskere i 1800-tallet
Danskere i 1900-tallet
Danskere i 1. verdenskrig
Young Divas

Young Divas var en australsk pop pigegruppe, der blev dannet i 2006 af Sony BMG Australien i første omgang for en one-off single og national turné for at promovere alle medlemmer som solister. Den oprindelige line up bestod af tidligere australske Idol deltagere, herunder sæson ets finalist Paulini, sæson to deltageren Ricki-Lee Coulter, sæson tre vinder Kate DeAraugo og runner-up Emily Williams.

Young Divas udgav et cover af "This Time I Know It's for Real" for at tiltrække opmærksomhed til turen. Sangen toppede som nummer to på ARIA Singles Chart og blev certificeret platin af Australian Recording Industry Association (ARIA). Et cover af "Happenin 'All Over Again" blev senere udgivet som deres anden single, der toppede som nummer ni og blev certificeret med guld. På grund af deres kommercielle succes, besluttede Sony BMG, at Young Divas ville indspille et album af klassiske disco og pop med titlen, Young Divas, i november 2006. Albummet debuterede som nummer fire på ARIA Album Chart og blev certificeret med dobbelt platin.

Musikgrupper fra Australien
Musikgrupper fra 2006
Helle Danneskiold-Samsøe

Helle komtesse Danneskiold-Samsøe (født 21. december 1918 i København, død 9. juni 1987 sammesteds) var en dansk priorinde.

Hun var datter af grev Knud Danneskiold-Samsøe og Alice født Hasselbalch og var fra 1954 priorinde for Gisselfeld adelige Jomfrukloster.

Kilder 
 Kraks Blå Bog 1957

Personer i Kraks Blå Bog (afdøde)
Helle
Personer fra København
Komtesser fra Danmark
Danskere i 1900-tallet